CELEX: 32007R0809
Language: hr
Date: 2007-06-28
Title: Uredba Vijeća (EZ) br. 809/2007 od 28. lipnja 2007. o izmjeni uredaba (EZ) br. 894/97, (EZ) br. 812/2004 i (EZ) br. 2187/2005 u odnosu na lebdeće (plovuće) mreže

04/Sv. 004
            
            
               HR
            
            
               Službeni list Europske unije
            
            
               184
            
         32007R0809
   
               L 182/1
            
            
               SLUŽBENI LIST EUROPSKE UNIJE
            
            
               28.06.2007.
            
         
      UREDBA VIJEĆA (EZ) br. 809/2007
   od 28. lipnja 2007.
   o izmjeni uredaba (EZ) br. 894/97, (EZ) br. 812/2004 i (EZ) br. 2187/2005 u odnosu na lebdeće (plovuće) mreže
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:
   
               (1)
            
            
               Uredba Vijeća (EZ) br. 894/97 od 29. travnja 1997. o utvrđivanju određenih tehničkih mjera za očuvanje ribolovnih resursa (1) uspostavlja okvir upravljanja za očuvanje ribolovnih resursa putem tehničkih mjera u obliku općeg ograničenja ukupne duljine lebdećih (plovućih) mreža na najviše 2,5 km kao i zabrane korištenja ili držanja na plovilu lebdećih (plovućih) mreža namijenjenih ribolovu određenih vrsta. Ova se zabrana primjenjuje na sva ribarska plovila Zajednice, osim onih koja obavljaju ribolov u vodama Baltičkog mora, Malog i Velikog Belta te Øresunda.
            
         
               (2)
            
            
               Uredba Vijeća (EZ) br. 812/2004 od 26. travnja 2004. o utvrđivanju mjera koje se odnose na slučajni ulov kitova i dupina pri ribolovu (2) propisuje zahtjeve u vezi s korištenjem akustičnih odvraćajućih uređaja i nadzorom slučajnih ulova kitova i dupina pri određenim vrstama ribolova lebdećim (plovućim) mrežama.
            
         
               (3)
            
            
               Uredba Vijeća (EZ) br. 2187/2005 od 21. prosinca 2005. o tehničkim mjerama za očuvanje ribolovnih resursa u vodama Baltičkog mora, Malog i Velikog Belta te Øresunda (3) propisuje ograničenja i uvjete korištenja lebdećih (plovućih) mreža na tom reguliranom području.
            
         
               (4)
            
            
               Te uredbe međutim ne sadrže definiciju lebdećih (plovućih) mreža. Radi jasnoće i osiguranja ujednačenih postupaka kontrole koje primjenjuju države članice, u sva ta tri dokumenta treba uvesti jedinstvenu definiciju lebdećih (plovućih) mreža.
            
         
               (5)
            
            
               Uvođenjem definicije lebdećih (plovućih) mreža ne proširuje se područje primjene ograničenja i uvjeta korištenja lebdećih (plovućih) mreža propisanih zakonodavstvom Zajednice.
            
         
               (6)
            
            
               Uredbe (EZ) br. 894/97, (EZ) br. 812/2004 i (EZ) br. 2187/2005 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Članak 11. Uredbe (EZ) br. 894/97 zamjenjuje se sljedećim:
   
      „Članak 11.
      1.   ‚Lebdeća (plovuća) mreža’ znači svaka mreža stajaćica koja se drži na površini mora ili na određenoj udaljenosti ispod površine mora pomoću plutajućih uređaja i koja se slobodno giba nošena strujom, samostalno ili s brodom za koji je pričvršćena. Može biti opremljena dodacima koji je stabiliziraju ili ograničavaju njeno gibanje.
      2.   Niti jedno plovilo ne smije držati ili koristiti za ribolov jednu ili više lebdećih (plovućih) mreža čija pojedinačna ili ukupna duljina iznosi više od 2,5 km.”
   
   Članak 2.
   U Uredbi (EZ) br. 812/2004 dodaje se sljedeći članak:
   
      „Članak 1.a
      Definicije
      ‚Lebdeća (plovuća) mreža’ znači svaka mreža stajaćica koja se drži na površini mora ili na određenoj udaljenosti ispod površine mora pomoću plutajućih uređaja i koja se slobodno giba nošena strujom, samostalno ili s brodom za koji je pričvršćena. Može biti opremljena dodacima koji je stabiliziraju ili ograničavaju njeno gibanje.”
   
   Članak 3.
   U članku 2. Uredbe (EZ) br. 2187/2005 dodaje se sljedeća točka:
   
               „(o)
            
            
               ‚Lebdeća (plovuća) mreža’ znači svaka mreža stajaćica koja se drži na površini mora ili na određenoj udaljenosti ispod površine mora pomoću plutajućih uređaja i koja se slobodno giba nošena strujom, samostalno ili s brodom za koji je pričvršćena. Može biti opremljena dodacima koji je stabiliziraju ili ograničavaju njeno gibanje.”
            
         Članak 4.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 28. lipnja 2007.
      
         
            Za Vijeće
         
         
            Predsjednik
         
         S. GABRIEL
         
      
   
   
      (1)  SL L 132, 23.5.1997., str. 1. Uredba kako je zadnje izmijenjena Uredbom (EZ) br. 1239/98 (SL L 171, 17.6.1998., str. 1.).
   
      (2)  SL L 150, 30.4.2004., str. 12.
   
      (3)  SL L 349, 31.12.2005., str. 1.